ÚRAD PRÁCE, SOCIÁLNYCH VECÍ A RODINY  KOŠICE

 Odbor sociálnych vecí a rodiny

 Oddelenie sociálnoprávnej ochrany a sociálnej kurately

 Staničné námestie č. 9, 042 11 Košice

**Plán vykonávania opatrení sociálnoprávnej ochrany detí**

**a sociálnej kurately pre územný obvod Úradu práce, sociálnych vecí a rodiny**

**Košice na rok 2022**

Úrad práce, sociálnych vecí a rodiny Košice na základe schválenej priority Ústredím práce, sociálnych vecí a rodiny Bratislava na rok 2022, vypracoval plán vykonávania opatrení podľa § 73 ods. 2 písm. e) bod 10 zákona číslo 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov ( ďalej len ,, zákon č. 305/2005 Z.z. “ ).

Podrobné podmienky a postup schvaľovania projektov na zabezpečenie vykonávania opatrení a výzvy na podávanie projektov úrad zverejní na webovej stránke úradu do 30 dní po doručení rozpočtového opatrenia Ústredia práce, sociálnych vecí a rodiny Bratislava.

Schválená priorita na rok 2022:

**Odborné metódy na prispôsobenie sa novej situácii v prirodzenom rodinnom prostredí alebo náhradnom rodinnom prostredí**

**Odborné metódy na úpravu rodinných a sociálnych pomerov dieťaťa**

**Výchovný skupinový program alebo sociálny skupinový program vykonávaný ambulantnou formou, celodennou formou alebo pobytovou formou, za účasti rodičov alebo osôb, ktoré sa o dieťa osobne starajú**

*Spôsob realizácie plánu zabezpečenia vykonávania opatrení SPODaSK:*

* vypracovanie a zverejnenie výziev pre akreditované subjekty a sociálnych pracovníkov vykonávajúcich samostatnú prax sociálneho pracovníka na podávanie projektov na zabezpečenie plnenia priorít v oblasti SPODaSK na webovej stránke ÚPSVaR Košice

T: Február - Marec 2022

* posúdenie a výber projektov podaných akreditovanými subjektmi a sociálnymi pracovníkmi vykonávajúcimi samostatnú prax sociálneho pracovníka, príprava, vypracovanie a uzatvorenie zmlúv o poskytnutí finančného príspevku na zabezpečovanie priorít v roku 2022 v oblasti SPODaSK s úspešnými akreditovanými subjektmi, alebo sociálnymi pracovníkmi vykonávajúcimi samostatnú prax sociálneho pracovníka.

 T: Február - Marec 2022

- realizácia priorít a ich vyhodnotenie T: Apríl - December 2022

**Ing. Michal Michalov, MBA, LL.M, MSc.**

**riaditeľ úradu Košice**